Trompetter (vis) - Wikipedia
Die trompetter (Pelates quadrilineatus) is 'n vis wat in die Indiese-Pasifiese gebied, die Rooisee en aan die ooskus van Afrika, vanaf Oman tot by die Boesmansrivier by Port Alfred voorkom. Die vis het ook die Middellandse See deur die Suezkanaal binnegedring. In Engels staan die vis as die Trumpeter bekend.
Holocentrus quadrilineatus (Bloch, 1790)
Pelates quadrillneatus (Bloch, 1790)
Pelatus quadrilineatus (Bloch, 1790)
Therapon quadrilineatus (Bloch, 1790)
Skets van 'n trompetter.
Die vis is silwerig met 4 – 6 donker horisontale strepe oor die liggaam. Daar is 'n donker vlek net tussen die begin van die dorsale en pektorale vinne. Die stertvin is ligter van kleur en die mond- en kieuholtes is rooi. Die onvolwasse vissies het 6 – 7 strepe oor die liggaam. Die vis word tot 30 cm lank.
Die vis kom langs die kus voor, veral waar daar seegrasbeddings is, asook by riviermondings. Die onvolwassenes vreet seegras en klein skaaldiere en die volwasse visse plankton. Die vis kan 'n kraakgeluid met sy swemblaas maak, vandaar die naam.
↑ Bloch, M. E., 1790. Naturgeschichte der ausländischen Fische. Berlín. Naturg. Ausl. Fische v. 4: i-xii + 1-128, Pls. 217-252.
Ontsluit van "https://af.wikipedia.org/w/index.php?title=Trompetter_(vis)&oldid=2238440"
Last edited on 21 Julie 2020, at 13:09
Die bladsy is laas op 21 Julie 2020 om 13:09 bygewerk.